
	1.
	Likumprojekts (grozījumi)
 Grozījumi likumā “Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm”
	Iebildums (LDDK - 30.09.2024.)
Latvijas Darba devēju konfederācija (turpmāk - LDDK) ir iepazinusies ar Iekšlietu ministrijas (turpmāk - IeM) izstrādāto likumprojektu “Grozījumi likumā “Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm”" (turpmāk - Projekts) un iebilst pret Projektu kopumā IeM piedāvātajā redakcijā.

Pamatojums
1. Vispārīga informācija:
 - Latvijā notiek strauja sabiedrības novecošanās;
 - Samazinās darbspējas vecuma personu īpatsvars;
 - Palielinās pensijas vecuma personu īpatsvars;
 - Lai nodrošinātu vismaz cerības uz sociālā budžeta ilgtspēju, notiek vispārējā pensijas vecuma paaugstināšana. Piemēram, sievietēm, kuras pensionējas šogad, uzsākot darba gaitas bija tiesības paļauties, ka varēs pensionēties sasniedzot 55 gadu vecumu. Šobrīd šis vecums ir palielināts par 10 gadiem.
 - Lai ar samērīgiem nodokļiem pensiju sistēma varētu normāli funkcionēt, darbspējas periodam vidēji aptuveni divas reizes ir jāpārsniedz vecuma pensijas saņemšanas periods;
2. Izdienas pensiju sistēmas īpatnības:
 - Ļoti zems pensionēšanās vecums;
 - Relatīvi neliels dienesta (darba) stāžs;
 - Ļoti ilgs prognozētais pensijas saņemšanas periods;
 - Ļoti augsts atvietojamības līmenis;
 - Augsts valsts uzņemto saistību apjoms par katru stāža gadu;
 - Ļoti augsts valsts uzņemto saistību apjoms prognozētajā pensijas saņemšanas periodā;
 - Esošā izdienas pensiju sistēma ierobežo valsts iespējas noteikt augstāku atalgojumu šajās profesijās strādājošajām personām aktīvajā dienesta (darba) periodā;
 - Esošā izdienas pensiju sistēma ar ekonomiskām metodēm „izstumj” no dienesta (darba) daudzus augsti kvalificētus speciālistus.
3. Par pensionēšanās vecumu
 - Vecums, no kura personas var pretendēt uz izdienas pensiju, ir ļoti zems un tam nav nekāda sakara ar vispārējo vecuma darbspēju zudumu, bet gan ar iespēju samazināšanos strādāt konkrētā profesijā;
 - Tas, ka vairākās profesijās vispārējās prasības pret veselības stāvokli un fizisko sagatavotību ir augstākas, kā arī tas, ka, pieaugot vecumam, pieaug risks  zaudēt iespēju turpināt darbu atsevišķās profesijās, ir iepriekš zināms faktors;
 - Tas, ka persona medicīnisku vai citu iemeslu dēļ zaudē tiesības turpināt darbu konkrētā profesijā, neliecina par personas vispārēju darbspēju zudumu;
 - Personu, kuras var pretendēt uz izdienas pensiju, veselības stāvoklis un darbspēju līmenis parasti nav sliktāks par vienaudžu  veselības stāvokli un darbspēju līmeni, bet absolūtā vairumā gadījumu pat ievērojami labāks;
 - Ja kaut kādu iemeslu dēļ kādas konkrētas personas veselības stāvoklis ir sliktāks un darbspēju līmenis ir būtiski zemāks, ir jāvērtē un jārisina individuāli (ārstēšana, rehabilitācija, individualizēts sociālais atbalsts, tostarp invaliditātes pensiju sistēmas ietvaros u.c.). Katrā ziņā tas nevar būt iemesls noteikt pazeminātu pensionēšanās vecumu visai profesijai piederošajai vecumgrupai.
4. Par dienesta (darba) stāžu
Vidējais stāžs līdz piešķiršanai izdienas pensijām ir 25 gadi, vidējais stāžs līdz vecuma pensijas piešķiršanai ir 38 gadi. 
5. Par prognozēto pensijas saņemšanas periodu
Vidējais prognozētais pensijas saņemšanas periods izdienas pensijām ir 28 gadi, Vidējais prognozētais pensijas saņemšanas periods vecuma pensijām ir 17 gadi,
6. Par vidējo atvietojamības līmeni
Vidējais ienākumu atvietojamības līmenis izdienas pensijām 2020.gadā bija 91%.  Vidējais ienākumu atvietojamības līmenis vecuma pensijām 2020.gadā bija 45%. 
7. Par valsts uzņemto saistību apjomu
Valsts uzņemto saistību vidējais apjoms par katru stāža gadu izdienas pensijām 2020.gadā bija ~25 euro, vecuma pensijām ~11 euro.
Valsts uzņemto saistību apjoms prognozētajā pensijas saņemšanas periodā 2020.gada naudas vērtības izteiksmē vidēji uz personu izdienas pensijām bija 210 tūkst. euro, vecuma pensijām – 87,7 tūkst. euro.
Valsts kontroles ziņojumā minēts, ka valsts uzņemto saistību apmērs izdienas pensiju izmaksai nākotnē jau 2020.gadā bija sasniedzis vismaz 4,5 miljardus eiro.
8. Par izdienas pensiju sistēmas ietekmi uz valsts iespēju noteikt augstāku atalgojumu personām aktīvajā dienesta (darba) periodā
Valstij novirzot relatīvi lielus finanšu resursus maksājumiem par nestrādāšanu, daļēji ierobežo valsts iespējas noteikt augstāku atalgojumu šajās profesijās strādājošajām personām aktīvajā dienesta (darba) periodā un samazina šo personu iespējas uzturēt savas ģimenes. Jauno cilvēku motivēšana ar iespēju doties izdienas pensijā ilgi pirms vispārējā pensijas vecuma sasniegšanas ir labs, bet ne ļoti iedarbīgs motivators. Spēja uzturēt sevi un ģimeni šeit un tagad, jau darba gaitu uzsākšanas periodā ir daudz svarīgāka.
9. Par „izstumšanu” no dienesta (darba)
Esošā izdienas pensiju sistēma ar ekonomiskām metodēm „izstumj” no dienesta (darba) daudzus augsti kvalificētus speciālistus, kuriem ir izdevīgāk saņemt izdienas pensiju un strādāt citā amatā vai nozarē, nevis turpināt dienestu (darbu) profesijā iepriekšējā amatā.
Ar iesniegto likumprojektu ir plānots novērst šo parādību, tomēr šāds risinājums nav atbalstāms vairāku iemeslu dēļ:
 - Tas ir absolūtā pretrunā ar izdienas pensiju sistēmas pamatmērķi – relatīvi agrā vecumposmā nodrošināt iztikas līdzekļus personām, kuras vairs nespēj pildīt dienesta (darba) pienākumus.
 - Piedāvājums patiesībā atklāj esošās izdienas pensiju sistēmas neadekvātumu.
 - Šāda pieeja var būt precedents citu nodarbināto personu prasībai arī tām maksāt pensiju jau no 50 gadu vecuma vai agrāk.
Lai novērstu „izstumšanu” no dienesta (darba), kā arī novērstu mūsdienu situācijai neatbilstīgās izdienas pensiju sistēmas ietekmi uz valsts iespējām nākotnē segt uzņemtās saistības, tā pakāpeniski ir jāaizstāj ar atbalsta sistēmu profesijas maiņai ar papildelementu - darba devēju iemaksām trešā līmeņa pensiju fondā.
Izņēmums var būt personas 2 līdz 5 gadus pirms vispārējā pensionēšanās vecuma, kad, iespējams, profesijas maiņas periods un pārprofilēšanas izmaksas var nebūt samērīgas ar atlikušo periodu līdz vispārējā pensionēšanās vecuma sasniegšanai.

Lai sistēmas maiņas periodā neciestu personas, kuras, uzsākot dienesta gaitas, rēķinājās ar izdienas pensiju, ir jānotarificē katrs nostrādātais gads, un pārejas periodā atbilstoši šim tarifam pēc personu izvēles ir jānodrošina iemaksas pirmajā vai trešajā līmenī par šīm personām par stāžu līdz reformas sākuma brīdim.



 
Piedāvātā redakcija
-
	Nav ņemts vērā
Likumprojekts izstrādāts atbilstoši Ministru kabineta 2024. gada 19. septembra ārkārtas sēdē dotajam uzdevumam (prot. Nr. 38, 2.§, 9. punkts) - "Iekšlietu ministrijai un Aizsardzības ministrijai attiecīgi sagatavot priekšlikumus grozījumiem normatīvajā regulējumā, paredzot, ka amatpersonai ar speciālo dienesta pakāpi un karavīram, kas sasniedzis izdienas pensijas vecumu, ir tiesības turpināt dienestu amatpersonas ar speciālo dienesta pakāpi amatā un karavīram turpināt dienestu, vienlaikus saņemot arī izdienas pensiju.". Vienlaikus atbilstoši attiecīgajam Ministru kabineta sēdes protokollēmumam, Valsts kancelejai dots uzdevums izvērtēt nepieciešamās izmaiņas izdienas pensiju sistēmā. 
	 Grozījumi likumā “Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm”

	2.
	Likumprojekts (grozījumi)
 Aizstāt 4. panta pirmajā daļā vārdus "pirms atbrīvošanas no dienesta" ar vārdiem "pirms attiecīgā šā likuma 2.panta pirmajā daļā minētā nosacījuma, kas dod tiesības uz izdienas pensiju, iestāšanās dienas";
	Iebildums (LM - 27.09.2024.)
Lai dienestā esošam darbiniekam būtu izvēle pieprasīt izdienas pensiju vēlāk kā sasniegti 50 gadi un izdienas stāžs 20 gadi,  nepieciešams likuma 4.panta pirmajā daļā atrunāt, ka vidējo mēneša darba samaksu dienestā esošiem darbiniekiem aprēķina pirms dienas, kad pieprasīta izdienas pensija. Izdienas pensijas pieprasītājs iesniegumā attiecīgi norādīs, no kura datuma vēlas, lai viņam piešķir izdienas pensiju.
Piedāvātā redakcija
Papildināt 4. panta pirmo daļu pirms vārdiem "pirms atbrīvošanas no dienesta" ar vārdiem "pirms dienas, no kuras pieprasīta izdienas pensija darbiniekiem, kuri turpina dienestu, vai"; 
	Nav ņemts vērā
Norādāms, ka tiesības saņemt izdienas pensiju nerodas no tās pieprasīšanas brīža, bet gan no brīža, kad iestājas likumā noteiktie nosacījumi izdienas pensijas saņemšanai. Ievērojot minēto, nav saskatāms pamats noteikt, ka vidējā darba samaksa, kas nepieciešama izdienas pensijas aprēķināšanai, tiek rēķināta par pēdējiem pieciem gadiem no dienas, kad izdienas pensija tiek pieprasīta.
	 Papildināt 4. panta pirmo daļu pirms vārdiem "pirms atbrīvošanas no dienesta" ar vārdiem "pirms attiecīgā šā likuma 2. panta pirmajā daļā minētā nosacījuma, kas dod tiesības uz izdienas pensiju, iestāšanās dienas vai";

	3.
	Likumprojekts (grozījumi)
 Aizstāt 8. pantā vārdus "pēc darbinieka atbrīvošanas no dienesta" ar vārdiem "pēc attiecīgā šā likuma 2. panta pirmajā daļā minētā nosacījuma, kas dod tiesības uz izdienas pensiju, iestāšanās dienas";
	Iebildums (LM - 27.09.2024.)
Gadījumā, ja darbiniekam sasniedzot likumā noteikto vecumu, t.i. 50 gadus, un izdienas stāžs nebūs mazāks par 20 gadiem, bet līdz pilniem izdienas stāža gadiem (piem. 24 vai 25) trūkst daži mēneši vai dienas, pēc likumprojektā iekļautās redakcijas sanāk, ka darbiniekam nebūs izvēle pieprasīt izdienas pensiju tad, kad sasniegti pilni izdienas gadi, bet izdienas pensija tiks piešķirta no dienas, kad sasniegts 50 gadu vecums. Rezultātā tiks piešķirta izdienas pensija mazākā apmērā nekā tad, ja dienestā esošās amatpersonas pensiju varētu pieprasīt vēlāk. Līdz ar to nepieciešams konkrēti norādīt dienu, no kuras tiks noteiktas tiesības uz izdienas pensiju gan dienestā esošiem darbiniekiem, gan tiem, kas atvaļinās no dienesta.
Piedāvātā redakcija
papildināt 8.pantu - “Dienestā esošiem darbiniekiem izdienas pensiju piešķir ar dienu, kāda norādīta izdienas pensijas pieprasījumā. Darbiniekiem, kuri atvaļināti no dienesta, izdienas pensiju piešķir no dienas, kad atbrīvots no dienesta.”.
	Nav ņemts vērā
Norādāms, ka tiesības saņemt izdienas pensiju nerodas no tās pieprasīšanas brīža, bet gan no brīža, kad iestājas likumā noteiktie nosacījumi izdienas pensijas saņemšanai. Ievērojot minēto, nav saskatāms pamats noteikt, ka izdienas pensiju piešķir no dienas, kad tā pieprasīta.  
	 Aizstāt 8. pantā vārdus "pēc darbinieka atbrīvošanas no dienesta" ar vārdiem "pēc attiecīgā šā likuma 2. panta pirmajā daļā minētā nosacījuma, kas dod tiesības uz izdienas pensiju, iestāšanās dienas";

	4.
	Likumprojekts (grozījumi)
 Izteikt 9. pantu šādā redakcijā:
"9. pants. Izdienas pensijas izmaksas pārtraukšana vai tās apmēra grozīšana
(1) Izdienas pensijas izmaksu pārtrauc laikā, kad izdienas pensijas saņēmējs saņem bezdarbnieka pabalstu.
(2) Izdienas pensijas apmēru groza, ja:
1) izdienas pensijas saņēmējs pēc izdienas pensijas piešķiršanas turpina dienestu, kas dod tiesības uz izdienas pensiju;
2) izdienas pensijas saņēmējam tiek piešķirta vecuma pensija saskaņā ar likumu “Par valsts pensijām”.
(3) Šā panta otrās daļas 1. punktā minētajā gadījumā Valsts sociālās apdrošināšanas aģentūra vienu reizi gadā veic izdienas pensijas saņēmējam piešķirtās izdienas pensijas pārrēķinu, par katru izdienas stāža gadu palielinot tās apmēru atbilstoši šā likuma 5. panta nosacījumiem. Galīgo piešķirtās izdienas pensijas pārrēķinu veic pēc izdienas pensijas saņēmēja atvaļināšanas no dienesta. Ja pārrēķinātās izdienas pensijas apmērs samazinās, izdienas pensijas saņēmējam piešķirtās izdienas pensijas apmēru negroza.";
 
	Iebildums (LM - 27.09.2024.)
Likuma 9.panta trešajā daļā nav noteikts uz kāda pamata un no kura datuma jāveic izdienas pensijas pārrēķins. Lai Valsts sociālā apdrošināšanas aģentūra varētu veikt izdienas pensijas pārrēķinu, nepieciešams pirmkārt, izdienas pensijas saņēmēja pieprasījums, otrkārt, jānorāda, no kura datuma pensija jāpārrēķina (iesakām no tā mēneša pirmā datuma, kurā iesniegts pensijas saņēmēja pieprasījums), treškārt, jānosaka, ka pārrēķinā tiek ņemts vērā papildinātais izdienas stāžs. Attiecībā uz galīgo izdienas pensijas pārrēķinu, lūdzam norādīt, ka šajā gadījumā tiek ņemts vērā ne tikai izdienas stāžs, bet arī darba samaksa, respektīvi izdienas pensija tiek piešķirta no jauna pēc pirmreizējiem nosacījumiem.   
 
Piedāvātā redakcija
-
	Ņemts vērā
Ņemot vērā to, ka tiesības saņemt izdienas pensiju nerodas no tās pieprasīšanas brīža, bet gan no brīža, kad iestājas likumā noteiktie nosacījumi izdienas pensijas saņemšanai, iebildums ir ņemts vērā daļēji. Proti, attiecīgā tiesību norma ir papildināta ar regulējumu, kas paredz, ka izdienas pensijas saņēmējam piešķirtās izdienas pensijas pārrēķināšana tiek veikta, pamatojoties uz attiecīgās iestādes sniegto informāciju par izdienas stāža maiņu, kā arī noteikts, ka, veicot galīgo izdienas pensijas apmēra pārrēķināšanu (pēc izdienas pensijas saņēmēja atbrīvošanas no dienesta), tiek ņemta vērā izdienas pensijas saņēmēja vidējā darba samaksa, kas aprēķināta saskaņā ar likuma 4. pantu, proti, par pēdējiem pieciem gadiem pirms atbrīvošanas no dienesta. 
	 Izteikt 9. pantu šādā redakcijā:
"9. pants. Izdienas pensijas izmaksas pārtraukšana vai tās apmēra grozīšana
(1) Izdienas pensijas izmaksu pārtrauc laikā, kad izdienas pensijas saņēmējs saņem bezdarbnieka pabalstu.
(2) Izdienas pensijas apmēru groza, ja:
1) izdienas pensijas saņēmējs pēc izdienas pensijas piešķiršanas turpina dienestu, kas dod tiesības uz izdienas pensiju;
2) izdienas pensijas saņēmējam tiek piešķirta vecuma pensija saskaņā ar likumu “Par valsts pensijām”.
(3) Šā panta otrās daļas 1. punktā minētajā gadījumā Valsts sociālās apdrošināšanas aģentūra vienu reizi gadā, pamatojoties uz Iekšlietu ministrijas sistēmas iestādes vai Ieslodzījuma vietu pārvaldes sniegto informāciju par darbinieka izdienas stāža maiņu, pārrēķina viņam piešķirtās izdienas pensijas apmēru par katru izdienas stāža gadu, skaitot no izdienas stāža maiņas dienas, palielinot tās apmēru atbilstoši šā likuma 5. panta nosacījumiem. Pēc izdienas pensijas saņēmēja atbrīvošanas no dienesta Valsts sociālās apdrošināšanas aģentūra, pamatojoties uz Iekšlietu ministrijas sistēmas iestādes vai Ieslodzījuma vietu pārvaldes sniegto informāciju par darbinieka izdienas stāža maiņu un darba samaksu, kas aprēķināta saskaņā ar šā likuma 4. pantu, pārrēķina viņam piešķirtās izdienas pensijas apmēru. Ja pārrēķinātās izdienas pensijas apmērs samazinās, izdienas pensijas saņēmējam piešķirtās izdienas pensijas apmēru negroza."

	5.
	Likumprojekts (grozījumi)
 Izteikt 10. pantu šādā redakcijā:
"10. pants. Izdienas pensijas izmaksa, tās saņēmējam no jauna iestājoties dienestā, kas dod tiesības uz izdienas pensiju
(1) Izdienas pensijas saņēmējam, ja tas no jauna iestājas dienestā, kas dod tiesības uz izdienas pensiju, izdienas pensijas izmaksa netiek pārtraukta. Valsts sociālās apdrošināšanas aģentūra veic izdienas pensijas saņēmējam piešķirtās izdienas pensijas pārrēķinu šā likuma 9. panta trešajā daļā noteiktajā kārtībā.
(2) Darbiniekiem, kuri atbrīvoti no dienesta veselības stāvokļa vai darbinieku skaita samazināšanas dēļ un kuriem piešķirta izdienas pensija, no jauna iestājoties dienestā, kas dod tiesības uz izdienas pensiju, Valsts sociālās apdrošināšanas aģentūra pirmo izdienas pensijas saņēmējam piešķirtās izdienas pensijas pārrēķinu šā likuma 9. panta trešajā daļā noteiktajā kārtībā veic pēc pieciem nepārtraukti nodienētiem gadiem, skaitot no jaunās dienestā iestāšanās dienas, bet turpmāk – ik gadu.";
 
	Iebildums (LM - 27.09.2024.)
Atbilstoši likumprojekta anotācijā noteiktajam - Iekšlietu ministrijas sistēmas iestādes un Ieslodzījuma vietu pārvaldes amatpersonai ar speciālo dienesta pakāpi, kas sasniegusi izdienas pensijas vecumu, ir tiesības turpināt dienestu, vienlaikus saņemot arī izdienas pensiju. Lai nerastos pārpratumi lūdzam precizēt likuma 10.panta pirmo un otro daļu norādot "no jauna iestājas dienestā Iekšlietu ministrijas sistēmas iestādē vai Ieslodzījumu vietu pārvaldē". Attiecīgi precizēt arī likuma 9.panta otrās daļas 1.apakšpunktu.
 
Piedāvātā redakcija
-
	Nav ņemts vērā
Saskaņā ar spēkā esošā likuma "Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm" 10. panta pirmo daļu izdienas pensijas saņēmējam, ja tas no jauna iestājas Iekšlietu ministrijas vai Aizsardzības ministrijas un to iestāžu dienestā, kas dod tiesības uz izdienas pensiju, uz dienesta laiku izdienas pensijas izmaksa tiek pārtraukta. Tādējādi no spēkā esošā regulējuma izriet, ka gadījumā, ja izdienas pensijas saņēmējs no jauna iestājas citos (šā likuma 10. panta pirmajā daļā neminētos) dienestos, kas dod tiesības uz izdienas pensiju, izdienas pensijas izmaksa netiek pārtraukta. Ievērojot minēto, likumprojektā ietvertais regulējums ir nepieciešams, lai nodrošinātu vienlīdzīgu attieksmi pret vienādos un salīdzināmos apstākļos esošām personām, proti, iekšlietu resora izdienas pensijas saņēmējiem, kas no jauna iestājas Iekšlietu ministrijas vai Aizsardzības ministrijas un to iestāžu dienestā, kas dod tiesības uz izdienas pensiju, un iekšlietu resora izdienas pensiju saņēmējiem, kas no jauna iestājas citu iestāžu dienestā, kas arī dod tiesības uz izdienas pensiju.
Vienlaikus likumprojekta sākotnējās ietekmes novērtējuma ziņojums (anotācija) papildināta ar atbilstošu skaidrojumu.   
	 Izteikt 10. pantu šādā redakcijā:
"10. pants. Izdienas pensijas izmaksa, tās saņēmējam no jauna iestājoties dienestā, kas dod tiesības uz izdienas pensiju
(1) Izdienas pensijas saņēmējam, ja tas no jauna iestājas dienestā, kas dod tiesības uz izdienas pensiju, izdienas pensijas izmaksa netiek pārtraukta. Valsts sociālās apdrošināšanas aģentūra pārrēķina izdienas pensijas saņēmējam piešķirtās izdienas pensijas apmēru šā likuma 9. panta trešajā daļā noteiktajā kārtībā.
(2) Darbiniekam, kurš atbrīvots no dienesta veselības stāvokļa vai darbinieku skaita samazināšanas dēļ un kuram piešķirta izdienas pensija, no jauna iestājoties dienestā, kas dod tiesības uz izdienas pensiju, Valsts sociālās apdrošināšanas aģentūra pārrēķina piešķirtās izdienas pensijas apmēru šā likuma 9. panta trešajā daļā noteiktajā kārtībā, pirmo piešķirtās izdienas pensijas apmēra pārrēķināšanu veicot pēc pieciem nepārtraukti nodienētiem gadiem, skaitot no jaunās dienestā iestāšanās dienas.".

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (LM - 27.09.2024.)
Anotācijas 3.sadaļā “Cita informācija” norādīts, ka likumprojekta (likuma) prasību izpilde tiks nodrošināta Iekšlietu ministrijas budžeta programmās/apakšprogrammās 06.01.00 “Valsts policija”, 07.00.00 “Ugunsdrošība, glābšana un civilā aizsardzība”, 10.00.00 “Valsts robežsardzes darbība” un 42.00.00 “Iekšējās drošības biroja darbība” atlīdzībai piešķirto valsts budžeta līdzekļu ietvaros, nodrošinot atlīdzības izmaksu amatpersonām, kas turpina dienestu, vienlaikus saņemot izdienas pensiju, kā arī Labklājības ministrijas budžeta apakšprogrammā  20.02.00 “Izdienas pensijas” izdienas pensijām piešķirto valsts budžeta līdzekļu ietvaros. Informējam, ka šobrīd Labklājības ministrijas maksimāli pieļaujamajā pamatbudžeta izdevumu kopējā apjomā 2025., 2026., 2027. un 2028. gadam nav ierēķināts izdevumu palielinājums saistībā ar atlīdzības izmaksu nodrošināšanu amatpersonām, kas turpina dienestu, vienlaikus saņemot izdienas pensiju.
VSAA izdevumus izdienas pensijām prognozē, ņemot vērā iepriekšējo periodu statistisko informāciju (saņēmēju skaitu un vidējo pensijas apmēru), kā arī budžeta resoru sniegto informāciju budžeta sagatavošanas procesā par potenciālajiem izdienas pensiju saņēmējiem un pieprasītājiem, laika periodā no 2025.gada līdz 2027.gadam, attiecīgi piemērojot saņēmēju skaitam noteiktu koeficientu (pamatojoties uz iepriekšējo periodu statistiskajiem rādītājiem), jo ne visas amatpersonas, kas šobrīd ir pieprasījušas piešķirt izdienas pensiju, to saņem, jo turpina darba attiecības ar attiecīgo budžeta resoru. Līdz ar to likumprojektam ir ietekme uz Labklājības ministrijas budžetu, jo pastāv būtisks risks, ka apstiprināto Labklājības ministrijas maksimāli pieļaujamo pamatbudžeta izdevumu 2025., 2026., 2027. un 2028. gadam ietvaros Labklājības ministrija nevarēs nodrošināt likumprojekta ieviešanu.
Atbilstoši likumprojektā paredzētajam, Labklājības ministrija ir veikusi aprēķinus par provizoriski papildus nepieciešamo finansējumu Labklājības ministrijas pamatbudžeta apakšprogrammā 20.02.00 “Izdienas pensijas”, ņemot vērā budžeta sagatavošanas procesā Iekšlietu ministrijas sniegto informāciju un pieņemot, ka visas amatpersonas, kurām ir tiesības uz izdienas pensiju to pieprasīs , jo  vairāk nepastāvēs ierobežojums vienlaicīgi saņemt arī atlīdzības izmaksu (t.i., turpinās strādāt esošajā amatā). Pēc Labklājības ministrijas novērtējuma apakšprogrammā 20.02.00 “Izdienas pensijas” (kopējā likumprojektu  “Grozījumi likumā “Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm”” (24-TA-2354) un likumprojekta "Grozījumi Valsts drošības iestāžu amatpersonu izdienas pensiju likumā" (24-TA-2355) ietekme) nepieciešams papildus finansējums 2025.gadā 670 163 euro apmērā, 2026.gadā 2 386 618 euro apmērā, 2017.gadā 2 996 322 euro apmērā un 2028.gadā 4 016 532 euro apmērā. Papildus, ņemot vērā, ka likumprojekts paredz dienestā esošiem darbiniekiem arī ikgadēju izdienas pensiju pārrēķinu, papildinot izdienas stāžu, kā arī pēc atvaļināšanas veikt galējo izdienas pensijas pārrēķinu, kas principā ir izdienas pensijas piešķiršana no jauna pēc pirmreizējiem nosacījumiem, kur tiek ņemts ne tikai kopējais izdienas stāžs, bet arī darba samaksa par iepriekšējiem pieciem gadiem, tad papildus neieciešamais finansējums Labklājības ministrijas apakšprogrammā 20.02.00 “Izdienas pensijas” būs vēl lielāks nekā šobrīd ir novērtējusi Labklājības ministrija. Vienlaikus noradām, ka precīzus finanšu aprēķinus var veikt tikai Iekšlietu ministrija.
Līdz ar to lūdzam papildināt anotācijas 3.sadaļu ar nosacījumu, ka likumprojektam ir ietekme uz valsts budžetu un norādīt resursu avotu, no kura tiks finansēti papildus nepieciešamie līdzekļi izdienas pensiju izmaksām Labklājības ministrijas apakšprogrammā 20.02.00 “Izdienas pensijas” saistībā ar likumprojekta ieviešanu .
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem

	7.
	Anotācija (ex-ante)
4.1. Saistītie tiesību aktu projekti
	Iebildums (LM - 27.09.2024.)
Ņemot vērā, ka speciālie izdienu pensiju likumi, kā arī tiem pakārtotie Ministru kabineta noteikumi, ir katra resora kompetencē, lūdzam mainīt anotācijas 4.1.sadaļā atbildīgo institūciju uz Iekšlietu ministriju, kas izstrādās grozījumus Ministru kabineta 2010. gada 21. decembra noteikumos Nr. 1157 “Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes darbiniekiem ar speciālajām dienesta pakāpēm aprēķina, piešķir un izmaksā izdienas pensijas”.
Piedāvātā redakcija
-
	Ņemts vērā
-
	4.1. Saistītie tiesību aktu projekti

	8.
	MK sēdes protokollēmuma projekts
 Likumprojekts "Grozījumi likumā “Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm”"
	Iebildums (FM - 30.09.2024.)
Ņemot vērā likumprojekta protokollēmuma projektā norādīto, ka sagatavotais likumprojekts virzāms izskatīšanai likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” pavadošo likumprojektu paketē, norādām, ka likumprojekta anotācijas 3. sadaļai ir jābūt attiecīgi aizpildītai un tajā ir jābūt norādītai sasaistei ar  valsts budžeta projektu. Līdz ar to lūdzam atbilstoši precizēt likumprojekta anotācijas 3. sadaļu un informējam, ka Finanšu ministrija atzinumu sniegs divu darba dienu laikā pēc precizētā likumprojekta saņemšanas.
 
Piedāvātā redakcija
-
	Ņemts vērā
-
	 Likumprojekts "Grozījumi likumā “Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm”"

	9.
	Likumprojekts (grozījumi)
 Aizstāt 4. panta pirmajā daļā vārdus "pirms atbrīvošanas no dienesta" ar vārdiem "pirms attiecīgā šā likuma 2.panta pirmajā daļā minētā nosacījuma, kas dod tiesības uz izdienas pensiju, iestāšanās dienas";
	Priekšlikums (TM - 25.09.2024.)
Likumprojekta 1.pantā grozījuma rezultātā veidojas situācija, ka darba samaksa, no kuras personai tiks rēķināta izdienas pensija, tiks fiksēta 50 gados un tā vairs nemainīsies, mainīsies tikai % apmērs. Tātad, ja persona paliek dienestā pēc 50 gadiem un, piemēram atbrīvojas no dienesta 60 gados, tad viņas (galīgās) izdienas pensijas lielumu neietekmēs darba samaksa par pēdējiem dienesta gadiem (kuras visticamāk ir pieaugusi), bet tā, kas bija iepriekš (pirms desmit gadiem, 50 gadu vecumā). Tas mazāk veicinās amatpersonu vēlmi turpināt dienestu pēc 50 gadiem, jo izdienas pensijas apmērs palielināsies minimāli (par 2% par katru izdienas gadu), nekā tad, ja darba samaksu, no kuras rēķinās izdienas pensiju, rēķinātu divas reizes (50 gados un tad, kad persona atbrīvosies no dienesta). Tāpēc lūdzam izvērtēt priekšlikumu izteikt likumprojekta 1.pantu šādā redakcijā:
 
Piedāvātā redakcija
Papildināt 4. panta pirmo daļu pirms vārdiem "pirms atbrīvošanas no dienesta" ar vārdiem "pirms attiecīgā šā likuma 2.panta pirmajā daļā minētā nosacījuma, kas dod tiesības uz izdienas pensiju, iestāšanās dienas vai";
	Ņemts vērā
-
	 Papildināt 4. panta pirmo daļu pirms vārdiem "pirms atbrīvošanas no dienesta" ar vārdiem "pirms attiecīgā šā likuma 2. panta pirmajā daļā minētā nosacījuma, kas dod tiesības uz izdienas pensiju, iestāšanās dienas vai";

	10.
	Likumprojekts (grozījumi)
 Izteikt 9. pantu šādā redakcijā:
"9. pants. Izdienas pensijas izmaksas pārtraukšana vai tās apmēra grozīšana
(1) Izdienas pensijas izmaksu pārtrauc laikā, kad izdienas pensijas saņēmējs saņem bezdarbnieka pabalstu.
(2) Izdienas pensijas apmēru groza, ja:
1) izdienas pensijas saņēmējs pēc izdienas pensijas piešķiršanas turpina dienestu, kas dod tiesības uz izdienas pensiju;
2) izdienas pensijas saņēmējam tiek piešķirta vecuma pensija saskaņā ar likumu “Par valsts pensijām”.
(3) Šā panta otrās daļas 1. punktā minētajā gadījumā Valsts sociālās apdrošināšanas aģentūra vienu reizi gadā, pamatojoties uz Iekšlietu ministrijas sistēmas iestādes vai Ieslodzījuma vietu pārvaldes sniegto informāciju par darbinieka izdienas stāža maiņu, pārrēķina viņam piešķirtās izdienas pensijas apmēru par katru izdienas stāža gadu, skaitot no izdienas stāža maiņas dienas, palielinot tās apmēru atbilstoši šā likuma 5. panta nosacījumiem. Pēc izdienas pensijas saņēmēja atbrīvošanas no dienesta Valsts sociālās apdrošināšanas aģentūra pārrēķina viņam piešķirtās izdienas pensijas apmēru, ņemot vērā darba samaksu, kas aprēķināta saskaņā ar šā likuma 4. pantu. Ja pārrēķinātās izdienas pensijas apmērs samazinās, izdienas pensijas saņēmējam piešķirtās izdienas pensijas apmēru negroza."
	Priekšlikums (LM - 09.10.2024.)
Lūdzam likuma 9.panta trešās daļas otrajā teikumā norādīt uz kā pamata Valsts sociālās apdrošināšanas aģentūra pārrēķinās izdienas pensiju gadījumā, kad izdienas pensijas saņēmējs atvaļinās no dienesta - vai tas būs uz pensijas saņēmēja pieprasījuma vai Iekšlietu ministrijas sistēmas iestādes vai Ieslodzījuma vietu pārvaldes sniegtās informācijas pamata.
Piedāvātā redakcija
-
	Ņemts vērā
-
	 Izteikt 9. pantu šādā redakcijā:
"9. pants. Izdienas pensijas izmaksas pārtraukšana vai tās apmēra grozīšana
(1) Izdienas pensijas izmaksu pārtrauc laikā, kad izdienas pensijas saņēmējs saņem bezdarbnieka pabalstu.
(2) Izdienas pensijas apmēru groza, ja:
1) izdienas pensijas saņēmējs pēc izdienas pensijas piešķiršanas turpina dienestu, kas dod tiesības uz izdienas pensiju;
2) izdienas pensijas saņēmējam tiek piešķirta vecuma pensija saskaņā ar likumu “Par valsts pensijām”.
(3) Šā panta otrās daļas 1. punktā minētajā gadījumā Valsts sociālās apdrošināšanas aģentūra vienu reizi gadā, pamatojoties uz Iekšlietu ministrijas sistēmas iestādes vai Ieslodzījuma vietu pārvaldes sniegto informāciju par darbinieka izdienas stāža maiņu, pārrēķina viņam piešķirtās izdienas pensijas apmēru par katru izdienas stāža gadu, skaitot no izdienas stāža maiņas dienas, palielinot tās apmēru atbilstoši šā likuma 5. panta nosacījumiem. Pēc izdienas pensijas saņēmēja atbrīvošanas no dienesta Valsts sociālās apdrošināšanas aģentūra, pamatojoties uz Iekšlietu ministrijas sistēmas iestādes vai Ieslodzījuma vietu pārvaldes sniegto informāciju par darbinieka izdienas stāža maiņu un darba samaksu, kas aprēķināta saskaņā ar šā likuma 4. pantu, pārrēķina viņam piešķirtās izdienas pensijas apmēru. Ja pārrēķinātās izdienas pensijas apmērs samazinās, izdienas pensijas saņēmējam piešķirtās izdienas pensijas apmēru negroza."

	11.
	Likumprojekts (grozījumi)
 Izteikt 9. pantu šādā redakcijā:
"9. pants. Izdienas pensijas izmaksas pārtraukšana vai tās apmēra grozīšana
(1) Izdienas pensijas izmaksu pārtrauc laikā, kad izdienas pensijas saņēmējs saņem bezdarbnieka pabalstu.
(2) Izdienas pensijas apmēru groza, ja:
1) izdienas pensijas saņēmējs pēc izdienas pensijas piešķiršanas turpina dienestu, kas dod tiesības uz izdienas pensiju;
2) izdienas pensijas saņēmējam tiek piešķirta vecuma pensija saskaņā ar likumu “Par valsts pensijām”.
(3) Šā panta otrās daļas 1. punktā minētajā gadījumā Valsts sociālās apdrošināšanas aģentūra vienu reizi gadā veic izdienas pensijas saņēmējam piešķirtās izdienas pensijas pārrēķinu, par katru izdienas stāža gadu palielinot tās apmēru atbilstoši šā likuma 5. panta nosacījumiem. Galīgo piešķirtās izdienas pensijas pārrēķinu veic pēc izdienas pensijas saņēmēja atvaļināšanas no dienesta. Ja pārrēķinātās izdienas pensijas apmērs samazinās, izdienas pensijas saņēmējam piešķirtās izdienas pensijas apmēru negroza.";
 
	Priekšlikums (LM - 27.09.2024.)
Ņemot vērā, ka likumprojekts paredz izdienas pensijas pārrēķināšanu, kura veikšana atšķiras atkarībā no tā vai persona turpina dienestu, vai atsāk dienestu, kā arī beidzot dienestu paredzēts galīgais izdienas pensijas pārrēķins, izvērtēt likuma 7.panta trešajā daļā noteikto deleģējumu Ministru kabinetam papildināt ar izdienas pensijas pārrēķināšanas kārtību.
Piedāvātā redakcija
-
	Nav ņemts vērā
Iekšlietu ministrijas ieskatā nav saskatāma nepieciešamība likumā ietvert deleģējumu Ministru kabinetam noteikt izdienas pensijas pārrēķināšanas kārtību.
	 Izteikt 9. pantu šādā redakcijā:
"9. pants. Izdienas pensijas izmaksas pārtraukšana vai tās apmēra grozīšana
(1) Izdienas pensijas izmaksu pārtrauc laikā, kad izdienas pensijas saņēmējs saņem bezdarbnieka pabalstu.
(2) Izdienas pensijas apmēru groza, ja:
1) izdienas pensijas saņēmējs pēc izdienas pensijas piešķiršanas turpina dienestu, kas dod tiesības uz izdienas pensiju;
2) izdienas pensijas saņēmējam tiek piešķirta vecuma pensija saskaņā ar likumu “Par valsts pensijām”.
(3) Šā panta otrās daļas 1. punktā minētajā gadījumā Valsts sociālās apdrošināšanas aģentūra vienu reizi gadā, pamatojoties uz Iekšlietu ministrijas sistēmas iestādes vai Ieslodzījuma vietu pārvaldes sniegto informāciju par darbinieka izdienas stāža maiņu, pārrēķina viņam piešķirtās izdienas pensijas apmēru par katru izdienas stāža gadu, skaitot no izdienas stāža maiņas dienas, palielinot tās apmēru atbilstoši šā likuma 5. panta nosacījumiem. Pēc izdienas pensijas saņēmēja atbrīvošanas no dienesta Valsts sociālās apdrošināšanas aģentūra, pamatojoties uz Iekšlietu ministrijas sistēmas iestādes vai Ieslodzījuma vietu pārvaldes sniegto informāciju par darbinieka izdienas stāža maiņu un darba samaksu, kas aprēķināta saskaņā ar šā likuma 4. pantu, pārrēķina viņam piešķirtās izdienas pensijas apmēru. Ja pārrēķinātās izdienas pensijas apmērs samazinās, izdienas pensijas saņēmējam piešķirtās izdienas pensijas apmēru negroza."



